**Elektronikus ügyintézés**

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben foglaltaknak megfelelően a Büntetés-végrehajtási Szervezet (a továbbiakban: Szervezet) 2018. február 1-től biztosítja ügyfelei számára az elektronikus ügyintézés lehetőségét. A Szervezet jelenleg két ügykörben biztosítja az elektronikus ügyintézés lehetőségét, ezek az alábbiak:

 - A Sopronkőhidai Fegyház és Börtön eljárásával kapcsolatos panaszok és közérdekű bejelentések.

- A Sopronkőhidai Fegyház és Börtön eljárásával kapcsolatos, nem panasszal és nem közérdekű bejelentéssel kapcsolatos egyéb megkeresés.

A Szervezet az elektronikus ügyintézést az e-Papír szolgáltatáson keresztül (<https://epapir.gov.hu>) biztosítja, az elektronikus űrlapokat biztonságos kézbesítési szolgáltatás igénybevételével fogadja a Hivatali Kapun (KRID: 240751395) keresztül. Az elektronikus űrlapok beérkezésének időpontját a rendszer naplózza, így azok nyomon követhetőek.

A Szervezet eljárásával kapcsolatos panaszokkal és közérdekű bejelentésekkel kapcsolatos általános tudnivalókat (elérhetőségek, illetékességi kör stb.) tartalmazó tájékoztató a <https://bv.gov.hu/panasziroda> webcímen érhető el.

Az elektronikus ügyintézési felületen minden bv. szerv külön kiválasztható, így a megkeresés közvetlenül az érintett szervnek címezhető. Az elektronikus űrlapok benyújtása során megcímzett bv. szervhez a beadvány kézbesítését a Szervezet elektronikus ügyintézést támogató informatikai rendszere biztosítja. Az elektronikus ügyintézéssel kapcsolatos esetleges panasz az Elektronikus Ügyintézési Felügyeletnél jelenthető be az alábbi elérhetőségek egyikén:

**Elektronikus Ügyintézési Felügyelet**

Cím: 1051 Budapest, József Attila u. 2-4.

Postafiók: 1903 Budapest, Pf.: 314.

Telefonszám:06-1-441-1520

E-mail: euf@bm.gov.hu

A **Szervezet az elektronikus ügyintézést** – jogszabály eltérő rendelkezésének hiányában – **hivatali időben (hétfőtől csütörtökig 07:30 – 16:00, pénteken 07:30 – 13:30) biztosítja.**

A hivatali időn kívül beérkezett beadványok, kérelmek, bejelentések elbírálása a következő munkanap hivatali idején belül kezdődik meg.

Elektronikus ügyintézéssel kapcsolatosan felmerült kérdésekben az országos telefonos ügyfélszolgálat (Kormányzati Ügyfélvonal) nyújt segítséget a **1818**-as, vagy külföldről a
+36-1-550-1858-as telefonszámon.